किन्तु यह बात बताते समय यह नहीं भूलना चाहिए कि प्रकाश की जिस उपरोक्त गति की बात की जाती है वह इनर्शियल फ्रेम ऑफ़ रिफरेन्स के सन्दर्भ में है, अर्थात किसी ऐसे सन्दर्भ में है जो जड़ माना गया है | प्रकाश के तथाकथित कण फोटोन के अपने सन्दर्भ-फ्रेम में देखें तो प्रकाश की गति अनन्त है क्योंकि उसके लिए काल ठहरा हुआ है | जब उसके लिए काल है ही नहीं तो वह बिना समय बिताये सम्पूर्ण ब्रह्माण्ड में तत्क्षण व्याप्त हो सकता है | उसका आकार भी शून्य है, अर्थात वह निराकार है | जो शून्य और निराकार है वह सम्पूर्ण ब्रह्माण्ड को पूरित करने की क्षमता रखता है, अर्थात उसका आकार शून्य भी है और अनन्त भी !!